पाएं अपने शहर की ताज़ा ख़बरें और फ्री ई-पेपरडाउनलोड करें
खरीक के तुलसीपुर गांव में रविवार सुबह 11 बजे ससुराल वालों ने विधवा बेचनी देवी (23) और उसकी दो साल की बेटी को केरोसिन डाल जला दिया। बच्ची की मौके पर ही मौत हो गई। इसके बाद ससुराल वाले अपनी करतूस छिपाने के लिए गंभीर रूप से 80% झुलसी बेचनी देवी को पीएचसी ले गए। यहां डॉक्टरों ने प्राथमिक उपचार कर उसे मायागंज रेफर कर दिया।
इसके बाद ससुराल वाले मायागंज ले जाने की बजाय झुलसी बेचनी काे लेकर फरार हो गए। सास जयमाला देवी पड़ोसी के यहां छिप गई। इस बीच देर शाम ग्रामीणों की सूचना पर महिला के भाई अमित यादव व मां रजिया देवी खगड़िया के गोगरी से पहुंची तो पुलिस को सूचना दी। पुलिस पहुंची और सास को पड़ोसी के यहां से हिरासत में लिया। थानेदार पंकज कुमार ने बताया, बच्ची की जली लाश मिली है। झुलसी महिला का कहां इलाज हो रहा है, तलाश हाे रही है।
पहली पत्नी को जहर देकर मार दिया था
ग्रामीणों ने बताया, बेचनी देवी स्व. विनय कापरी की दूसरी पत्नी थी। उसकी पहली पत्नी को भी ससुराल वालों ने जहर देकर मार दिया था। इसके बाद विनय ने दूसरी शादी की थी। लेकिन शादी के ढाई साल बाद ही विनय की गंभीर बीमारी से मौत हो गई थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn